[] บริษัท ไมด้า แอสเซ็ท จำกัด (มหาชน)

  9. โครงสร้างบริษัท

โครงสร้างการจัดการ

[]

[] บริษัท ไมด้า แอสเซ็ท จำกัด (มหาชน)

โครงสร้างกรรมการบริษัท

โครงสร้างกรรมการของบริษัทมี 3 ชุดคือ คณะกรรมการบริษัท คณะกรรมการตรวจสอบ
และคณะกรรมการบริหาร รายละเอียดดังนี้

  คณะกรรมการบริษัท

ณ 21 มีนาคม 2550 คณะกรรมการบริษัทประกอบด้วยกรรมการทั้งหมด 9 ท่านดังนี้

  1.นายกมล เอี้ยวศิวิกูล ประธานกรรมการและกรรมการผู้จัดการ

  2.นายวิสูตร เอี้ยวศิวิกูล รองประธานกรรมการและกรรมการ

  3.นายเอกชัย เอี้ยวศิวิกูล รองกรรมการผู้จัดการ

  4.นายสรศักดิ์ เอี้ยวศิวิกูล กรรมการ

  5.นายสมศักดิ์ ศักดิ์สุธาพร กรรมการ

  6.นางสาวรุ่งระวี เอี่ยมพงษ์ไพฑูรย์ กรรมการและผู้ช่วยกรรมการผู้จัดการฝ่ายบัญชีและการเงิน

  7.พลเอกอนุพงษ์ เผ่าจินดา กรรมการอิสระและกรรมการตรวจสอบ

  8.นายภูเบศวร์ โหยประดิษฐ์ กรรมการอิสระและกรรมการตรวจสอบ

  9.นายพิสูจน์ สุขแสงทิพย์ กรรมการอิสระและกรรมการตรวจสอบ

  โดยมี นางสาว รุ่งระวี เอี่ยมพงษ์ไพฑูรย์ เป็นเลขานุการคณะกรรมการบริษัท

ผู้มีอำนาจลงลายมือชื่อผูกพันบริษัทประกอบด้วย นาย กมล เอี้ยวศิวิกูล หรือ นาย เอกชัย
เอี้ยวศิวิกูล หรือ นาย วิสูตร

เอี้ยวศิวิกูล หรือ นายสมศักดิ์ ศักดิ์สุธาพร หรือ นายสรศักดิ์ เอี้ยวศิวิกูล หรือ นางสาวรุ่งระวี
เอี่ยมพงษ์ไพฑูรย์ กรรมการสองในหกคนลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

คณะกรรมการบริษัทต้องใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัทให้เป็นไปตามกฎหมาย วัตถุประสงค์
ข้อบังคับ มติของที่ประชุมผู้ถือหุ้น กำหนดนโยบายและทิศทางการดำเนินงาน การบริหารเงิน
การบริหารความเสี่ยงของกิจการ
และจัดให้บริษัทมีระบบการควบคุมและตรวจสอบภายในที่มีประสิทธิผล
โดยคำนึงถึงผลประโยชน์ของบริษัทและผู้ถือหุ้นเป็นสำคัญ
รวมทั้งกำกับและควบคุมดูแลให้ฝ่ายบริหารดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
พร้อมทั้งห้ามมิให้กรรมการประกอบกิจการหรือเข้าเป็นหุ้นส่วนหรือกรรมการในกิจการอันมีสภาพอย่างเดียวกันและเป็นการแข่งขันกับกิจการของบริษัท

นอกจากนี้
คณะกรรมการบริษัทมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
ทั้งนี้
คณะกรรมการบริษัทได้กำหนดให้กรรมการผู้มีอำนาจลงลายมือชื่อผูกพันบริษัทมีอำนาจดำเนินการเรื่องต่าง
ๆ ของกิจการได้เอง
เว้นแต่อำนาจในการดำเนินการดังต่อไปนี้จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน

1.  เรื่องที่กฎหมายกำหนดให้ต้องได้มติที่ประชุมผู้ถือหุ้น

2.  การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์แห่งประเทศไทย
    (ตลาดหลักทรัพย์ฯ) ระบุให้ต้องได้รับอนุมัติจากที่ประชุมผู้ถือหุ้น
    และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียง
    ไม่น้อยกว่า 3 ใน 4
    ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

3.  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

4.  การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

5.  การทำ แก้ไข หรือเลิกสัญญา เกี่ยวกับการให้เช่ากิจการของบริษัททั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท หรือการรวมกิจการกับบุคคลอื่น

[] บริษัท ไมด้า แอสเซ็ท จำกัด (มหาชน)

6.  การแก้ไขเพิ่มเติมหนังสือบริคณห์สนธิหรือข้อบังคับของบริษัท

7.  การเพิ่มทุนหรือลดทุนของบริษัท

8.  การควบหรือเลิกบริษัท

9.  เรื่องอื่นใดตามที่กฎหมายกำหนด

ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย หรือ
อาจมีความขัดแย้งทางผลประโยชน์อื่นใดกับบริษัทหรือบริษัทย่อย
ให้กรรมการซึ่งมีส่วนได้เสียในเรื่องใดไม่มีสิทธิอนุมัติการทำรายการในเรื่องนั้น

  คณะกรรมการตรวจสอบ

ณ 21 มีนาคม 2550 คณะกรรมการตรวจสอบของบริษัทประกอบด้วยกรรมการทั้งหมด 3 ท่านดังนี้

  1.พลเอกอนุพงษ์ เผ่าจินดา ประธานกรรมการตรวจสอบ

  2.นายภูเบศวร์ โหยประดิษฐ์ กรรมการตรวจสอบ

  3.นายพิสูจน์ สุขแสงทิพย์ กรรมการตรวจสอบ

คณะกรรมการตรวจสอบทั้ง 2 ท่าน ได้รับการพิจารณาแต่งตั้งเมื่อวันที่ 30 เมษายน 2546
ตามมติการประชุมสามัญผู้ถือหุ้นประจำปี 2546 และ 1 ท่านคือนายพิสูจน์ สุขแสงทิพย์
ได้รับการพิจารณาแต่งตั้งเมื่อวันที่ 16 มกราคม 2549 ตามมติที่ประชุมคณะกรรมการครั้งที่ 2/2549

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบมีหน้าที่และรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์ฯ และให้รายงานตรงต่อคณะกรรมการบริษัท

  1) สอบทานให้บริษัทมีการรายงานทางการเงินอย่างถูกต้องและเพียงพอ
  โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
  คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
  ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทก็ได้

  2) สอบทานให้บริษัทมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล
  โดยสอบทานร่วมกับผู้ตรวจสอบบัญชีและผู้ตรวจสอบภายใน

  3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  4) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

  5)
  พิจารณาการเปิดเผยข้อมูลของบริษัทรวมทั้งให้ความเห็นในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6)
  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  ทั้งนี้รายงานดังกล่าวควรประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความ

  ถูกต้อง ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัท

-   เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาด

  หลักทรัพย์ หรือกฎหมายที่เกี่ยวข้องกับธุรกิจของบริษัท

-   รายงานอื่นใดที่เห็นว่าผู้ถือหุ้นและนักลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่

  ได้รับมอบหมายจากคณะกรรมการบริษัท

7)  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

[] บริษัท ไมด้า แอสเซ็ท จำกัด (มหาชน)

  คณะกรรมการบริหาร

ณ 21 มีนาคม 2550 คณะกรรมการบริหารของบริษัทประกอบด้วยกรรมการทั้งหมด 4 ท่านดังนี้

  1.นายกมล เอี้ยวศิวิกูล ประธานกรรมการบริหารและกรรมการผู้จัดการ

  2.นายเอกชัย เอี้ยวศิวิกูล กรรมการบริหาร

  3.นายวิสูตร เอี้ยวศิวิกูล กรรมการบริหาร

  4.นายสรศักดิ์ เอี้ยวศิวิกูล กรรมการบริหาร

ขอบเขตอำนาจหน้าที่ของคณะกรรมการบริหาร

คณะกรรมการบริษัทได้มอบอำนาจให้แก่คณะกรรมการบริหารให้เป็นผู้รับมอบอำนาจของบริษัทมีอำนาจกระทำการแทนบริษัทในกิจการตามเงื่อนไขดังต่อไปนี้

1)  มีอำนาจในการจัดการและบริหารกิจการของบริษัทตามวัตถุประสงค์ ข้อบังคับ
    มติที่ประชุมผู้ถือหุ้น และมติที่

  ประชุมคณะกรรมการบริษัททุกประการ

2)  มีอำนาจพิจารณาอนุมัติการดำเนินงานเพื่อธุรกรรมตามปกติธุรกิจของบริษัท เช่น
    การจัดซื้อสินค้าหรือ

  ยานพาหนะ และการอนุมัติการขายเช่าซื้อ เป็นต้น
  ทั้งนี้วงเงินสำหรับแต่ละรายการต้องไม่เกินกว่า 300 ล้าน

  บาท

3)  มีอำนาจพิจารณาอนุมัติการกู้ยืมหรือการขอสินเชื่อใด ๆ ของบริษัท
    และพิจารณาอนุมัติการใช้จ่ายเงินเพื่อการ

  ลงทุน เช่น การซื้อ-ขายเงินลงทุน หรือสินทรัพย์ถาวร เป็นต้น
  ภายในวงเงินสำหรับแต่ละรายการไม่เกินกว่า

  1,000 ล้านบาท หรือ จำนวนเทียบเท่า

4)  กำหนดโครงสร้างองค์กร การบริหาร และกรรมการบริหาร
    โดยให้ครอบคลุมทุกรายละเอียดของการคัดเลือก

  การฝึก อบรม การว่าจ้าง และการเลิกจ้างของพนักงานของบริษัท

5)  มีอำนาจแต่งตั้ง ถอดถอนพนักงานของบริษัทในตำแหน่งที่ไม่สูงกว่ากรรมการผู้จัดการ

6)  มีอำนาจจัดทำ เสนอแนะและกำหนดนโยบายแนวทางธุรกิจ
    และกลยุทธ์ทางธุรกิจของบริษัทต่อคณะกรรมการ

  บริษัทเพื่อพิจารณาอนุมัติเห็นชอบ

7)  กำหนดแผนธุรกิจ อำนาจการบริหารงาน
    อนุมัติงบประมาณสำหรับประกอบธุรกิจประจำปีและงบประมาณ

  รายจ่ายประจำปี และดำเนินการตามแผนทางธุรกิจและกลยุทธ์ทางธุรกิจ
  โดยสอดคล้องกับนโยบายและ

  แนวทางธุรกิจที่คณะกรรมการบริษัทได้อนุมัติแล้ว

8)  ปฏิบัติหน้าที่อื่นๆตามที่ได้รับมอบหมายในแต่ละช่วงเวลาจากคณะกรรมการบริษัท

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทและกำหนดให้รายการที่กรรมการบริหารหรือบุคคลที่อาจมีความขัดแย้ง
มีส่วนได้เสีย หรือ อาจมีความขัดแย้งทางผลประโยชน์อื่นใดกับบริษัทหรือบริษัทย่อย
ให้กรรมการบริหารซึ่งมีส่วนได้เสียในเรื่องใดไม่มีสิทธิอนุมัติการทำ

รายการนั้น

  คณะผู้บริหาร (ตามนิยามของสำนักงาน ก.ล.ต. และ ตลาดหลักทรัพย์ฯ)

ณ 21 มีนาคม 2550 คณะผู้บริหารของบริษัทมีจำนวน 6 ท่านดังนี้

1.  นายกมล เอี้ยวศิวิกูล กรรมการผู้จัดการ

2.  นายวิสูตร เอี้ยวศิวิกูล รองกรรมการผู้จัดการ

3.  นายสมศักดิ์ ศักดิ์สุธาพร กรรมการ

4.  นายสรศักดิ์ เอี้ยวศิวิกูล รองกรรมการผู้จัดการ

5.  นายเอกชัย เอี้ยวศิวิกูล รองกรรมการผู้จัดการ

6.  นางสาวรุ่งระวี เอี่ยมพงษ์ไพฑูรย์ ผู้ช่วยกรรมการผู้จัดการฝ่ายบัญชีและการเงิน

[] บริษัท ไมด้า แอสเซ็ท จำกัด (มหาชน)

ขอบเขตอำนาจหน้าที่ของกรรมการผู้จัดการ

กรรมการผู้จัดการมีอำนาจดำเนินการเป็นผู้บริหารจัดการและควบคุมดูแลการดำเนินธุรกิจตามปกติของบริษัท
และสามารถอนุมัติรายการที่เป็นธุรกรรมตามปกติของบริษัท เช่น การจัดซื้อสินค้า ยานพาหนะ วัสดุ
เครื่องมือ อุปกรณ์ เครื่องใช้ การอนุมัติค่าใช้จ่าย การอนุมัติการขายเช่าซื้อ การอนุมัติการตัดหนี้สูญ
และการว่าจ้างที่ปรึกษาด้านต่าง ๆ เป็นต้น ที่มีมูลค่าสำหรับแต่ละรายการที่ไม่เกิน 100 ล้านบาทได้
แต่ไม่รวมถึงรายการที่เป็นการอนุมัติการกู้ยืมหรือการขอสินเชื่อใดๆของบริษัท
และพิจารณาอนุมัติการใช้จ่ายเงินเพื่อการลงทุน เช่น การซื้อ-ขายเงินลงทุน
หรือสินทรัพย์ถาวรซึ่งการเข้าทำรายการดังกล่าวจะต้องทำการขออนุมัติจากคณะกรรมการบริหาร

กรรมการผู้จัดการมีอำนาจดำเนินการตามที่คณะกรรมการบริษัท
หรือคณะกรรมการบริหารได้มอบหมาย
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนกรรมการผู้จัดการในเรื่องที่จำเป็นและสมควร
โดยให้อยู่ในดุลยพินิจของกรรมการผู้จัดการ

ทั้งนี้การมอบอำนาจดังกล่าวต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทและไม่มีลักษณะเป็นการมอบอำนาจ
ที่ทำให้กรรมการผู้จัดการหรือบุคคลที่ได้รับการมอบหมายจากกรรมการผู้จัดการสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

การสรรหากรรมการและผู้บริหาร

บริษัทไม่มีคณะกรรมการสรรหา (Nominating Committee)
ในการคัดเลือกบุคคลที่จะแต่งตั้งเป็นกรรมการของบริษัท อย่างไรก็ตาม
คณะกรรมการจะเป็นผู้พิจารณาคัดเลือกตามประสบการณ์ ความรู้
ความสามารถและต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงานกลต.และผู้ที่เกี่ยวข้อง
ซึ่งจะถูกจัดทำโดยที่ประชุมผู้ถือหุ้นจะเป็นผู้เสนอรายชื่อของผู้ที่จะเป็นกรรมการและทำการคัดเลือกตามข้อบังคับบริษัทมีวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

-   ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

-   บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ค่าตอบแทนกรรมการและผู้บริหาร

  ค่าตอบแทนที่เป็นตัวเงิน

1) กรรมการ

+---+----------------+--------------+--------+-------+--------+-------+
| ล | รายชื่อ          | ตำแหน่ง       | ค่าเบ   | ค่าต   | ค่าเบ   | ค่าต   |
| ำ |                |              | ี้ยประชุม | อบแทน | ี้ยประชุม | อบแทน |
| ด |                |              |        |       |        |       |
| ับ |                |              | ปี 2548 | ปี     | ปี 2549 | ปี     |
|   |                |              |        | 2548  |        | 2549  |
+---+----------------+--------------+--------+-------+--------+-------+
| 1 | นายกมล         | ป            | 20,    | 300,0 | 20,    | 300,0 |
| . | เอี้ยวศิวิกูล       | ระธานกรรมการ | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 2 | นายวิสูตร        | กรรมการ      | 20,    | 100,0 | 20,    | 100,0 |
| . | เอี้ยวศิวิกูล       |              | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 3 | นายสมศักดิ์       | กรรมการ      | 20,    | 100,0 | 20,    | 100,0 |
| . | ศักดิ์สุธาพร       |              | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 4 | นางสาวรุ่งระวี    | กรรมการ      | 20,    | 100,0 | 20,    | 100,0 |
| . | เอี่ยมพงษ์ไพฑูรย์   |              | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 5 | พลเอกอนุพงษ์     | ประธานกร     | 20,    | 200,0 | 20,    | 200,0 |
| . | เผ่าจินดา        | รมการตรวจสอบ | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 6 | นายภูเบศวร์      | กรรมการ      | 20,    | 100,0 | 20,    | 100,0 |
| . | โหยประดิษฐ์      |              | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 7 | นายวุฒิชัย คุณาทัศน์ | กรรมการ      | 20,    | 100,0 | -      | -     |
| . |                |              | 000.00 | 00.00 |        |       |
+---+----------------+--------------+--------+-------+--------+-------+

[] บริษัท ไมด้า แอสเซ็ท จำกัด (มหาชน)

+---+----------------+--------------+--------+-------+--------+-------+
| ล | รายชื่อ          | ตำแหน่ง       | ค่าเบ   | ค่าต   | ค่าเบ   | ค่าต   |
| ำ |                |              | ี้ยประชุม | อบแทน | ี้ยประชุม | อบแทน |
| ด |                |              |        |       |        |       |
| ับ |                |              | ปี 2548 | ปี     | ปี 2549 | ปี     |
|   |                |              |        | 2548  |        | 2549  |
+---+----------------+--------------+--------+-------+--------+-------+
| 8 | นายสรศักดิ์       | กรรมการ      | 20,    | 100,0 | 20,    | 100,0 |
| . | เอี้ยวศิวิกูล       |              | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 9 | นายเอกชัย       | กรรมการ      | 20,    | 100,0 | 20,    | 100,0 |
| . | เอี้ยวศิวิกูล       |              | 000.00 | 00.00 | 000.00 | 00.00 |
+---+----------------+--------------+--------+-------+--------+-------+
| 1 | นายพิสูจน์        | กรรมการ      | 20,    | 100,0 | 20,    | 100,0 |
| 0 | สุขแสงทิพย์       |              | 000.00 | 00.00 | 000.00 | 00.00 |
| . |                |              |        |       |        |       |
+---+----------------+--------------+--------+-------+--------+-------+

  --------------------------------- ------------- ------------ ------------
  ค่าตอบแทน (บาท)                    ปี 2547        ปี 2548       ปี 2549

  - จำนวนคน                         6             6            6

  - เงินเดือน                         13,104,200    14,605,000   12,660,100

  - โบนัส                            2,199,946     3,450,000    966,788

  - เงินสมทบกองทุนสำรองเลี้ยงชีพ         262,084       292,100      253.208

  - อื่นๆ                             90,000        -            -
  --------------------------------- ------------- ------------ ------------

2) ผู้บริหาร

ค่าตอบแทนอื่น

-   มีนาคม 2546:
    ที่ประชุมผู้ถือหุ้นมีมติให้ออกใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงาน
    (รายละเอียดลักษณะของใบสำคัญแสดงสิทธิที่จะซื้อหุ้นสามัญในข้อ 8.2
    การเสนอขายหลักทรัพย์ให้แก่กรรมการและพนักงาน)
    รายนามกรรมการและผู้บริหารรวมทั้งจำนวนที่ได้รับการจัดสรรดังนี้

  --------------------------------- -------------------------------------
                                    

  ชื่อ-นามสกุล                         จำนวนใบสำคัญแสดงสิทธิที่ได้รับการจัดสรร

                                    (หน่วย)

  นายกมล เอี้ยวศิวิกูล                   3,000,000

  นายธเนศ ดิลกศักยวิทูร                 2,500,000

  นายวิสูตร เอี้ยวศิวิกูล                  2,000,000

  นายสรศักดิ์ เอี้ยวศิวิกูล                 1,000,000

  นางสาวรุ่งระวี เอี่ยมพงษ์ไพฑูรย์          250,000

  รวม                               8,750,000
  --------------------------------- -------------------------------------

  ทั้งนี้ บริษัทฯ ได้ทำการเสนอขายใบสำคัญแสดงสิทธิดังกล่าวเมื่อวันที่ 4 กรกฎาคม 2546

[] บริษัท ไมด้า แอสเซ็ท จำกัด (มหาชน)

นอกจากนี้จากการที่บริษัทฯได้มีมติอนุมัติให้ออกใบสำคัญแสดงสิทธิที่จะซื้อหุ้นสามัญของบริษัทฯให้แก่กรรมการและพนักงานนั้น
บริษัทฯได้แต่งตั้งคณะกรรมการจัดสรรเพื่อทำหน้าที่พิจารณาจัดสรรใบสำคัญแสดงสิทธิดังกล่าวมีจำนวน
3 ท่าน

ดังนี้

1.  นายกมล เอี้ยวศิวิกูล กรรมการผู้จัดการ

2.  นายวิสูตร เอี้ยวศิวิกูล รองกรรมการผู้จัดการ

3.  นายสรศักดิ์ เอี้ยวศิวิกูล รองกรรมการผู้จัดการ